Manglerud Star Toppfotball

**Manglerud Star Toppfotball** var en fotballklubb fra Oslo. Klubben ble slått konkurs i 2011.

## Historie
### FK Oslo Øst
1. januar 2000 ble **FK Oslo Øst** stiftet ved at fem klubber sørøst i Oslo slo sammen toppsatsingen for å skape et topplag i området. Disse var , , ,  og . Senere ble  med på samarbeidet, mens Nordstrand trakk seg.

Tidligere toppspiller Paal Fredheim (VIF) ble ansatt som hovedtrener i den nye samarbeidsklubben og Stein Madsen ble sportslig leder. Første året (2000) endte klubben på 2.-plass i sin avdeling bak . I 2001 rykket klubben opp til 1. divisjon. Samme år undertegnet også Oslo Øst en samarbeidsavtale med den engelske klubben . Selveste Alex Ferguson kom til og med på en snarvisitt til Manglerud i samband med denne avtalen. Klubben klarte seg bra i 1. divisjon i 2002, og endte på en pen 10.-plass med 38 poeng, men etter 2003-sesongen havnet Oslo Øst på 14.-plass, og rykket dermed ned igjen i 2. divisjon. Blant spillerne på denne tida var Ståle Andersen, Kenneth Kvalheim, Espen Grina, Ratib Lekhal, Yassir Bashir og Lorenzo Caroprese.

Ved årsskiftet 2003-2004 lå klubben med brukket rygg, uten penger, trener Fredheim gikk i protest våren 2003 og ble avløst av Ståle Andersen, og de fleste spillerne forlot klubben etter sesongen. Det lyktes likevel klubbstyret å få til en midlertidig samarbeidsavtale med FC Lyn utpå vinteren 2004. Fra Lyn kom også den nye treneren Geir Midtsian, sammen med en del unge, lovende spillere. Utover i sesongen 2004 ble laget styrket betydelig, og den fine høstsesongen 2004 bar bud om bedre tider for "nye" Oslo Øst. Og oppholdet i 2. divisjon ble kort, for i 2005 vant Oslo Øst sin avdeling i 2. divisjon under Geir Midtsians ledelse, og med små midler rykket de opp i 1. divisjon igjen foran 2006-sesongen. 

### Manglerud Star Toppfotball
Oslo Øst slet hele tiden med dårlig økonomi, og dette var en viktig årsak til at klubben før sesongen 2006 slo seg sammen med Manglerud Star Fotball og valgte å stille under sistnevntes navn.

Gjensynet med 1. divisjon ble kortvarig, for Manglerud Star endte på 13.-plass og rykket rett ned til 2. divisjon igjen foran 2007-sesongen. Noen få sentrale spillere forlot nå klubben, og det samme gjorde trener Geir Midtsian. Ny trener før 2007-sesongen ble den unge Håkon Grøttland, og det kom også til noen nye, spennende spillere til MS Toppfotball.

Grøttlands første år som hovedtrener i Manglerud Star gikk bra. Klubben kjempet om opprykk helt til siste serierunde, men endte til slutt på en 3.-plass. Også i cupen gjorde klubben det bra, og man var bare marginer fra å slå ut Start i 3. runde. De gode prestasjonene førte til at Grøttland ble kåret til Årets unge trener i 2007.

2008-sesongen gikk ikke like bra som året før. I en sesong som var preget av en tynn stall og mange skader, klarte klubben først å redde plassen da én serierunde gjenstod. Sesongens siste kamp ble likevel vunnet med stil mot Modum, og Manglerud Star endte på en skuffende 8.-plass. Dette viste seg å bli Grøttlands siste kamp som trener for klubben da han avslo tilbudet om en ny toårskontrakt med klubben.

I 2009 ble Kjell Sverre Hansen Wold ny hovedtrener. Laget fikk en rekke nye og rutinerte spillere i stallen, etter at de fleste fra 2008-sesongen forlot klubben ved årsskiftet 2008-2009. Totalt ble det hentet inn 18 nye spillere.

2010-sesongen havnet Manglerud Star på en 5. plass.

I forkant av 2011-sesongen ble det klart at Espen Haug ble ny trener.

## Konkurs
Den 9, mars 2011 ble toppklubben slått konkurs.  Herrelagene i 2. divisjon og 3. divisjon samt kvinnelaget i 1. divisjon ble strøket. Hallen til Manglerud Star ble også tvangssolgt. Skandalen har blitt omtalt som en av den største økonomiske skandalen i norsk fotball.

## Kvinnefotball
Fra 2010 ble også kvinnene til Manglerud Star en del av det samarbeidet som gjorde seg gjeldende i herrefotballen. Til tross for toppsatsningen hadde ingen av spillerne proffkontrakter eller tjente penger. Samtlige spillere byttet klubb etter konkursen.

## Kjente spillere
*Carl-Erik Torp 
*Felix Ademola
*Christoffer Dahl 
*Vadim Demidov
*Kim Larsen
*Aleksander Midtsian
*Tommy Stenersen
*Thomas Sørum
*Tom Reidar Haraldsen
*Kenneth Kvalheim
*Ståle Andersen
*Kjell Roar Kaasa
*Jørgen Isnes

## Referanser


## Eksterne lenker
* Nettside
* - Tidenes beste i MS-trøya (Tommy Stenersen)
* Manglerud Kunstgress - Nordic Stadiums